बड़ी संख्या में हथियारबंद पुलिसकर्मी भी मौके पर पहुंच गए वहां घटना स्थल को चारों तरफ से घेर लिया। लोगों ने तत्परता बरतते हुए बसों में सोए चालकों एवं परिचालकों को बाहर निकाला । गौरतलब है कि 12 जुलाई को सांवरदा में आनंदपाल एनकाउंटर प्रकरण में सीबीआई की मांग को लेकर श्रद्धांजलि सभा होगी। इसे लेकर यूं तो पुलिस का इंतजाम कड़ा है, इसके बावजूद देर रात की इस घटना ने पुलिस महकमे की नींद उड़ा दी। पुलिस व प्रत्यक्षदर्शियों के अनुसार समाज कंटको ने बस स्टेण्ड पर खड़ी राजस्थान रोडवेज की 6 बसों में आग लगा दी। चार बसें जलकर राख हो गई। दो बसों को समय रहते मौके से हटाकर आग बुझा दी गई। युवक मौके से फरार हो गए। बसों में आग लगती देख आस-पास के दुकानदार वहां पहुंचे और दमकल को सूचना दी। समाचार लिखे जाने तक आग लगाने वालों का कोई सुराग नहीं लगा।